**Az előterjesztést megtárgyalta:**

 - Jogi és Társadalmi Kapcsolatok Bizottsága

**E L Ő T E R J E S Z T É S**

**Szombathely Megyei Jogú Város Közgyűlése**

**2017. október 26-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 23. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba lépett jogszabályokról, melyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, melynek eredményeiről az alábbiakban tájékoztatom a Tisztelt Közgyűlést:

A **Jogi, Képviselői és Hatósági Osztály** vezetője az alábbi tájékoztatást adta az osztály munkájáról és az osztály munkáját érintő jogszabályi változásokról:

Az előző Közgyűlés óta eltelt időszakban kihirdetésre került, fontosabb jogszabályok az alábbiak:

2017. október 1-jén lépett hatályba a belügyminiszter 24/2017. (IX.21.) BM rendelete az önkormányzati hivatalok egységes irattári tervének kiadásáról szóló 78/2012. (XII.28.) BM rendelet módosításáról. A rendelkezések értelmében módosult a rendelet mellékletében meghatározott egyes iratok nyilvántartására, selejtezésére vonatkozó szabályok.

2017. október 12-én került kihirdetésre a bírósági polgári nemperes eljárásokban alkalmazandó szabályokról, valamint egyes bírósági nemperes eljárásokról szóló 2017. évi CXVIII. törvény. A jogalkotó újraszabályozta a holtnak nyilvánítási, valamint halál tényének bírói megállapítása iránti eljárásokat, és hatályon kívül helyezte a korábban hatályos, a holtnak nyilvánítási, valamint a halál tényének megállapításával kapcsolatos eljárásról szóló 1/1960. (IV. 13.) IM rendeletet. Az új szabályok érintik az Általános Hatósági Irodához tartozó anyakönyvvezetők munkáját. A törvény 2018. január 1-jén lép hatályba.

A **Jogi Iroda** elvégzi az Önkormányzat és a Polgármesteri Hivatal által kötött valamennyi szerződés jogi kontrollját a vonatkozó belső utasításoknak megfelelően. A 2017.08.01.-2017.09.30. közötti időszakban 130 szerződés jogi kontrolljára került sor, az alábbi havi bontásban:

2017.08.01.- 2017.08.31.: 42 szerződés;

2017.09.01.- 2017.09.30.: 88 szerződés.

Az Iroda nyilvántartja a hatályos rendeleteket, gondoskodik azok kihirdetéséről. A 2017. szeptember 14-i Közgyűlésen elfogadott rendelet az alábbi időpontban került kihirdetésre:

2017. szeptember 25. napján kihirdetésre került:

* Szombathely Megyei Jogú Város Önkormányzata Közgyűlésének **17/2017. (IX.25.)** önkormányzati rendelete változtatási tilalom elrendeléséről – hatályba lépett: 2017. szeptember 26-án.

A rendeletet a jogszabályi előírásoknak megfelelően megküldtük a Vas Megyei Kormányhivatalnak, illetve gondoskodtunk a rendeletnek a www.szombathely.hu honlapra és a Nemzeti Jogszabálytárba történő feltöltéséről. Továbbá a lakosság értesítése a rendelet kihirdetéséről az önkormányzati hetilap és a Városi TV útján megtörtént.

A 2017. szeptember 14-i és a 2017. szeptember 22-i Közgyűléseken hozott normatív határozatok, valamint az ülések jegyzőkönyvei is megküldésre, illetve a nyilvános ülést illetően kihirdetésre és a honlapra feltöltésre kerültek.

Az osztály elkészítette a Polgármesteri Hivatal 2017.08.01.-2017.09.30. közötti időszakra vonatkozó ügyiratforgalmi statisztikáját:

|  |
| --- |
| **Az iktatott ügyiratok száma a 2017. 08.01 – 09.30. közötti időszakban** |
|  |  |  |  |
| **Ágazat** | **Főszám** |  | **Alszám** |
|  |  |  |  |

|  |  |  |  |
| --- | --- | --- | --- |
| **A) PÉNZÜGYEK** | **901** |  | **6300** |
| A.1. Adóigazgatási ügyek | 901 |  | 6300 |
| **B) EGÉSZSÉGÜGYI IGAZGATÁS** | **6** |  | **124** |
| **C) SZOCIÁLIS IGAZGATÁS** | **430** |  | **2435** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **314** |  | **2184** |
|  |  |  |
| E.1. Környezet- és természetvédelem | 14 |  | 83 |
| E.2. Építésügyek, településrendezés, területrendezés | 50 |  | 813 |
|  |  |  |
| E.3 Építésügy | 218 |  | 912 |
| E.4 Kommunális ügyek | 32 |  | 376 |
| **F) KÖZLEKEDÉS ÉS HÍRKÖZLÉSI IGAZGATÁS** | **245** |  | **1199** |
| **G) VÍZÜGYI IGAZGATÁS** | **2** |  | **8** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **567** |  | **3626** |
|  |  |  |
| H.1. Anyakönyvi és állampolgársági ügyek | 267 |  | 713 |
| H.2. Okmányirodák feladatkörébe utalt ügyek, a polgárok személyi adatainak, lakcímének nyilvántartásával kapcsolatos ügyek | 1 |  | 217 |
|  |  |  |
| H.3. Választásokkal kapcsolatos ügyek | 1 |  | 1 |
| H.7. Igazságügyi igazgatás | 4 |  | 90 |
| H.8. Egyéb igazgatási ügyek | 294 |  | 2605 |
| **I) LAKÁSÜGYEK** | **142** |  | **694** |
| **J) GYERMEKVÉDELMI ÉS GYÁMÜGYI IGAZGATÁS** | **58** |  | **1738** |
| **K) IPARI IGAZGATÁS** | **6** |  | **36** |
| **L) KERESKEDELMI IGAZGATÁS, TURISZTIKA** | **91** |  | **284** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **68** |  | **1721** |
|  |  |  |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **18** |  | **147** |
| **R) SPORTÜGYEK** | **7** |  | **11** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **351** |  | **4648** |
|  |  |  |
| U.1. Képviselő-testület iratai | 4 |  | 55 |
| U.3. Szervezet, működés | 117 |  | 1377 |
| U.4. Iratkezelés, ügyvitel | 0 |  | 17 |
| U.5. Személyzeti, bér- és munkaügyek | 13 |  | 520 |
| U.6. Pénz- és vagyonkezelés | 217 |  | 2679 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **2** |  | **31** |
|  |  |  |
| X.1. Honvédelmi igazgatás | 0 |  | 2 |
| X.2. Polgári védelmi, katasztrófavédelmi igazgatás | 2 |  | 29 |
|  |  |  |
| **Összesen:** | **3208** |  | **25186** |

Az **Általános Hatósági Irodához** tartozó Ügyfélszolgálat munkájáról az alábbiakban számolok be. A 2017.08.01.-2017.09.30. közötti időszakban az ügyfelek az alábbi ügyekben fordultak az Ügyfélszolgálathoz:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Hónap | Általános információk | Szociális ügyek | Lakás-ügyek | Adó-ügyek | Kommun. ügyek | Keresked. ügyek | Erzsébet utalvány | Szt. Márton kártya |
| aug. | 586 | 792 | 265 | 295 | 50 | 162 | 377 | 96 |
| szep. | 704 | 927 | 487 | 326 | 26 | 141 | 23 | 54 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ennek számadata az alábbiak szerint alakult:

|  |  |  |
| --- | --- | --- |
| Hónap | e-mail | telefon |
| 2017. augusztus | 266 | 179 |
| 2017. szeptember | 249 | 187 |

A **Közgazdasági és Adó Osztály** vezetője az alábbi tájékoztatást adta az osztály munkájáról:

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **KIMUTATÁS A 2017. OKTÓBER 09-IG BEFOLYT ADÓBEVÉTELEKRŐL** |
|  |  |  |  |
| Számlák megnevezése | 2017. évi előirányzat | 2017. október 09-ig befolyt  | Teljesítés az éves előirányzat %-ban |
| **iparűzési adó** | 8 150 000 000 Ft | 7 073 935 671 Ft | 86,79% |
| **építményadó** | 1 272 000 000 Ft |  1 166 842 Ft | 91,73% |
| **gépjárműadó** | 250 000 000 Ft | 257 635 672 Ft |  103,05% |

A kimutatott adóbevételek a végrehajtás útján beszedett összegekkel együtt értendők. Az adóév hátralévő részében az ún. eltérő üzleti éves adózók részéről nagyobb összegű befizetések teljesítése várható. Helyi iparűzési adó tekintetében további jelentősebb adóbevételt jelenthet a vállalkozások 2017. december 20-i határidejű adófeltöltési kötelezettsége. Ezen tételek, továbbá a folyamatos végrehajtási munka során beszedendő összegek figyelembevételével megállapítható, hogy az éves adó-előirányzat teljesülhet. |

Az **Egészségügyi és Közszolgálati Osztály** vezetője a ***Lakás és Szociális Iroda*** munkájáról az alábbi tájékoztatást adta:

2017.szeptember 15. naptól 2017. október 10. napjáig az irodára hatósági ügyekben beérkezett kérelmek száma az alábbiak szerint alakult:

A gyermekek védelméről és a gyámügyi igazgatásról szóló 1997. évi törvény alapján rendszeres gyermekvédelmi kedvezmény megállapítására vonatkozó kérelmek száma: 123 db

Szombathely Megyei Jogú Város Önkormányzata Közgyűlésének a települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II. 27.) önkormányzati rendelete által szabályozott támogatások:

* átmeneti támogatás megállapítása iránti kérelmek száma: 140 db
* rendkívüli szociális krízishelyzetre tekintettel nyújtott támogatás: 68 db
* fűtési támogatás: 287 db
* a gyógyszer- és gyógyászati segédeszköz kiadások viseléséhez nyújtott rendszeres települési támogatás: 25 db
* önkormányzati tulajdonú lakásban lakók lakbértámogatása: 171 db
* nem önkormányzati lakásban lakók lakbértámogatása: 5 db

A kérelmek elbírálása mellett az ügyintézők – az önkormányzati rendeletek által előírt, illetve más hatóságok általi megkeresésre – helyszíni környezettanulmányt végeznek.

A hatósági ügyekben a jogszabályban előírt ügyintézési határidőt az iroda betartja.

A gyermekek védelméről és gyámügyi igazgatásról szóló 1997. évi XXXI. törvény 21/C. §-a alapján a hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermekek, illetve Szombathely Megyei Jogú Város Önkormányzat Közgyűlésének 11/1993. (IV.1.) önkormányzati rendelete 13/C. §-a alapján a rendszeres gyermekvédelmi kedvezményben részesülő gyermekek jogosultak a szünidei gyermekétkeztetés ingyenes igénybevételére. A 328/2011. (XII.29.) Korm. rendelet 13/B. § (3) bekezdése alapján a 2017. szeptember 1. napján fenti ellátásokra jogosult gyermekek törvényes képviselőjét a Lakás és Szociális Iroda szociálpolitikai ügyintézői szeptember 15. napjáig értesítették arról, hogy a 2017/2018. tanév évközi szüneteiben a gyermekek jogosultak a szünidei gyermekétkeztetés igénybevételére. Ezzel egyidejűleg a Pálos Károly Szociális Szolgáltató Központ és Gyermekjóléti Szolgálat tájékoztatása is megtörtént a jogosult gyermekekről.

Fentiekre tekintettel 2017. szeptember 15. napjáig összesen  836 fő gyermek törvényes képviselőjét értesítette ki az iroda.

A **Városfejlesztési Kabinet** az osztály feladatairól és futó projektjeiről az alábbi tájékoztatást adta:

A megkötött támogatási szerződések alapján folyamatosan zajlanak a 24 önkormányzati **TOP projekt**, az **URBACT III MAPS** projekt, **„A Szent Mártoni értékek XXI. századi újraértelmezése – a kulturális örökség, mint a közösségi alapú vendégszeretet új hajtóereje”** projekt és a **„Nemzeti Ovi-Foci, Ovi-Sport Program”** előkészítési és megvalósítási feladatai. A Modern Városok Program keretében támogatói okirat alapján folyamatban van Szent Márton Terv II. ütem, valamint a fedett uszoda fejlesztésének előkészítése és megvalósítása.

A 272/2014. (XI. 5.) Korm. rendelet szerinti projektfejlesztési időszak lezárult és benyújtásra került a vonatkozó támogatási szerződés-módosítás a Támogató részére a ***TOP-6.2.1-15-SH1-2016-00003 „Százszorszép Bölcsőde és Mocorgó Óvoda fejlesztése Szombathelyen”*** projekt, a ***TOP-6.5.1-15-SH1-2016-00005 „Egészségügyi intézmények energetikai korszerűsítése”*** projekt, a ***TOP-6.5.1-15-SH1-2016-00004 „Óvodák energetikai korszerűsítése”*** projekt, a ***TOP-6.5.1-15-SH1-2016-00003 „Neumann János Általános Iskola felújítása”*** projekt és a ***TOP-6.5.1-15-SH1-2016-00002 „AGORA központ energetikai korszerűsítése”*** projekt tekintetében.

Ünnepélyes sajtótájékoztató kíséretében 2017. október 5-én aláírásra került a TOP keretében benyújtott ***„Víztorony és környezetének turisztikai célú fejlesztése”*** című projekt támogatási szerződése.

A TOP projektekkel kapcsolatos aktuális ügyek tárgyában 2017. szeptember 18-án személyes konzultáción vett részt osztályvezető úr a Nemzetgazdasági Minisztérium Regionális Fejlesztési Programokért Felelős Helyettes Államtitkárságán Budapesten. Az illetékes minisztériumokkal lefolytatott egyeztetések értelmében a Modern Városok Programban szereplő, ***Schrammel Imre keramikusművész életművének méltó elhelyezésére irányuló projekt*** TOP forrás bevonásával valósulhat meg. A TOP forrás bevonása érdekében Szombathely Megyei Jogú Város **Integrált Területi Programjának módosítása** szükséges, az erre vonatkozó javaslat 2017. októbere 26-án kerül előterjesztésre a Tisztelt Közgyűlés számára.

Szombathely Megyei Jogú Város **Integrált Településfejlesztési Stratégiája** felülvizsgálati dokumentációjának elkészítése a Közgyűlés döntésének megfelelően folyamatban van.

A **Modern Városok Program keretében Szombathelyen megvalósuló fejlesztések**kel kapcsolatos előkészítési, adatszolgáltatási feladatok ellátása, valamint az ehhez kapcsolódó egyeztetések az érintett minisztériumokkal és az egyes fejlesztések projektgazdáival folyamatosan zajlanak. A Miniszterelnökségnél 2017. szeptember 18-án a tárgyban személyes egyeztetésre került sor.

A Modern Városok Program keretében támogatott, a ***Multifunkcionális városi közszolgáltatási telephely*** létrehozására vonatkozó fejlesztési elképzelés támogatói okirata a Miniszterelnökség által 2017. szeptember 25-én aláírásra került.

Az önkormányzat által korábban megvalósított, jelenleg **fenntartási szakaszban lévő projektek**kel kapcsolatos feladatellátás folyamatos, amelynek keretében a kabinet elkészítette az időszakban esedékes éves fenntartási jelentéseket, valamint részt vett az aktuális helyszíni ellenőrzéseken és azok nyomán keletkező feladatellátásban.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Kommunális és Környezetvédelmi Iroda** ellátja a parkfenntartással, a köztemetők üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, a szippantott szennyvízzel kapcsolatos feladatokat.

Hatósági eljárást folytat le a fakivágási, a közterület-használati, a zajvédelmi és a hulladékgazdálkodási ügyekben. Állást foglal, illetve intézkedik a közúti közlekedéssel, fenntartással, üzemeltetéssel, fenntartással, fejlesztéssel, igazgatással, a csapadékvíz elvezetéssel kapcsolatos ügyekben.

*A településkép védelméről szóló 2016. évi LXXIV. törvény*2017. szeptember 29-től hatályos módosítása szerint:

12. § (5)  Felhatalmazást kap az önkormányzat településképi rendelet hiányában, a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról szóló önkormányzati rendeletnek - a településkép védelméről szóló 2016. évi LXXIV. törvény módosításáról szóló 2016. évi CLXXIV. törvénnyel (a továbbiakban: Módtv.) és a végrehajtására kiadott jogszabályokkal való összhang biztosítása érdekében történő - megalkotására és módosítására.

14. §  (2b)  2017. december 31-ét követően településképi rendelet hiányában

a) a helyi építési szabályzat vagy az építészeti örökség helyi védelméről szóló önkormányzati rendelet helyi építészeti örökség védetté nyilvánítását és védettség megszüntetését megállapító előírásait

b) a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról szóló, valamint a településképi bejelentési eljárásról szóló önkormányzati rendelet reklámok és reklámhordozók elhelyezésére vonatkozó előírásait - a Módtv. rendelkezéseivel és a végrehajtására kiadott jogszabályokkal való összhang biztosítása érdekében - 2018. december 31-ig lehet alkalmazni.

**Beruházási Iroda:**

-          **TOP-6.1.1-15-SH1-2016-00001 A szombathelyi Északi Iparterület fejlesztése** címűprojekt tervezési munkáival kapcsolatban a piackutatási célú ajánlatok és a hozzájuk kapcsolódó függetlenségi nyilatkozatok beérkeztek. Az in-house ajánlatkérésre nem érkezett be ajánlat, az eredménytelenül zárult. Az új versenyszabályzat szerinti tervbeszerzés kiírásra került a közművek tervezésére vonatkozóan, a vízi közművek tervezője beszerzésre került a további közművek beszerzésére vonatkozó eljárás folyamatban van.

-          **TOP-6.2.1-15-SH1-2016-00002 Óvodák fejlesztése Szombathelyen** projekt keretében felújításra kerülő óvodák (Aréna, Benczúr, Gazdag Erzsi, Szivárvány, Vadvirág és Mesevár óvoda) engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezésre vonatkozó közbeszerzési eljárás indító adatlap elkészült, közbeszerzési tanácsadó részére megküldésre került, a közbeszerzési bizottság jóváhagyta az eljárás megindítását.

-          **TOP-6.2.1-15-SH1-2016-00004 Weöres és Pipitér óvoda fejlesztése** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezésre vonatkozó első körben indított közbeszerzési eljárás a magas kivitelezői árajánlatok miatt (fedezethiány miatt) eredménytelenül zárult. A második közbeszerzési eljárás keretében beérkezett ajánlatok értékelése folyamatban van, a beérkezett ajánlatok alapján a Weöres óvoda tetőterének beépítéséhez fedezethiány miatt pályázatban nem elszámolható hozzájárulás biztosítása szükséges.

-          **TOP-6.2.1-15-SH1-2016-00003 Százszorszép Bölcsőde és Mocorgó Óvoda fejlesztése Szombathelyen** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezési szerződés aláírásra került.

-          **TOP-6.2.1-15-SH1-2016-00005 Bölcsődei fejlesztések Szombathelyen** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. Jelenleg folyamatban van a projekt előkészítési szakasz lezárása, megvalósítási szakaszba való átkerülése. A kivitelezésre vonatkozó közbeszerzési eljárás előkészítése folyamatban van.

-          **TOP-6.3.1-15-SH1-2016-00001 Szombathely, Szent László király utcai felhagyott iparterület fejlesztése című** projekt keretében kialakításra kerülő vívóakadémia, kereskedelmi egységek, cserkészház, asztalitenisz csarnok és ezekhez tartozó parkolók, közművek engedélyes és kiviteli tervei elkészültek, a műszaki ellenőrrel a szerződéskötés folyamatban van, a közbeszerzési tanácsadó beszerzésre került, a közbeszerzési bizottság döntését követően lehet elindítani a közbeszerzési eljárást.

-          **TOP-6.3.2-15-SH1-2016-00001 A szombathelyi Sportliget fejlesztése című** projekt keretében az épület energetikai korszerűsítésére irányuló engedélyes tervek elkészültek, az engedélyezési eljárások részben folyamatban vannak, részben már rendelkezésre állnak az engedélyek. Engedélyezési eljárás folyik a híd, a parkolók és utak kialakítása, a kutak létesítése és a fakivágások engedélyezésére. A kiviteli tervek elkészültek, a tervek ellenőrzés alatt állnak. A közbeszerzés előkészítése folyamatban van.

-          **TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című pályázatban szereplő belterületi csapadékvíz elvezető rendszerek engedélyes tervei elkészültek, az engedélyezési eljárások folyamatban vannak. A közbeszerzési eljárás megindítása folyamatban van. A Szent Imre herceg utcában a közműkiváltásra vonatkozóan az ÉGÁZ Zrt-vel a megállapodás aláírása folyamatban van.

-          **TOP-6.4.1-15-SH1-2016-00001** számú „**Szombathely Megyei Jogú Város kerékpárosbarát fejlesztése**” című pályázatban szereplő közlekedési létesítmények tervezésére a közbeszerzési eljárás lezárult. A tervezési szerződés aláírásra került, az engedélyes és kiviteli tervek készítése folyamatban van.

-          **TOP-6.5.1-15-SH1-2016-00001 Városháza épületének felújítása című** projekt keretében az épület energetikai korszerűsítésére irányuló engedélyes és kiviteli terveinek készítése folyamatban van, a projekt mérföldkövek módosítására Változási jelentés került benyújtásra. A projekthez kapcsolódó, azonban nem támogatott forrásból történő fejlesztésekre a tervezés párhuzamosan folyik a pályázati munkarészekkel. A szerzői jogvédelem kapcsán megkerestük a Szerzői Jogi Szakértő Testületet. Engedélyes tervek leadása megtörtént, finanszírozási problémák egyeztetése folyamatban.

-          **TOP-6.5.1-15-SH1-2016-00002 AGORA központ energetikai korszerűsítése című** projekt keretében az épület energetikai korszerűsítésére irányuló kivitelezői közbeszerzési eljárás lezárult. Kivitelezési szerződés aláírásra került. A műszaki ellenőri szerződés rendelkezésre áll.

-          **TOP-6.5.1-15-SH1-2016-00003 Neumann János Általános Iskola felújítása című** projekt keretében az épület energetikai korszerűsítésére irányuló engedélyes és kiviteli tervei elkészültek. A műszaki ellenőr beszerzésére megtörtént. Kivitelezési szerződés aláírásra került.

-          **TOP-6.5.1-15-SH1-2016-00004 Óvodák energetikai korszerűsítése** címűprojekt keretében a Szombathely, Bem J. u. 33. szám alatti Hétszínvirág Óvoda; a Szombathely, Pázmány P. krt. 26. szám alatti Micimackó + Napsugár Óvoda; továbbá a Szombathely, Margaréta u. 1. szám alatti Margaréta Óvoda energetikai korszerűsítése. Az engedélyes és kiviteli tervek elkészültek. A műszaki ellenőr beszerzésére megtörtént. Kivitelezési szerződés aláírásra került.

-          **TOP-6.5.1-15-SH1-2016-00005 Egészségügyi Intézmények Energetikai Korszerűsítése** című projekt keretében a Váci Mihály utca 3. szám alatti, illetve a Jáki u. 35. szám alatti orvosi rendelők energetikai korszerűsítésére irányuló engedélyes és kiviteli tervek elkészültek. A műszaki ellenőr beszerzése megtörtént. Kivitelezési szerződés aláírásra került.

-          **TOP-6.6.1-15-SH1-2016-00001 Új Egészségügyi Alapellátó Központ kialakítása** című projekt esetében a tervezési munka befejeződött. A műszaki ellenőr beszerzése megtörtént. A kivitelező kiválasztására irányuló közbeszerzési eljárás folyamatban van.

-          **TOP-6.6.2-15-SH1-2016-00001 Szociális alapszolgáltatások fejlesztése Szombathelyen** címűprojekt keretében a Barátság utcai idősek klubja, illetve a Kodály Zoltán utcai család és gyermekjóléti szolgálat felújítására, átalakítására irányuló engedélyes és kiviteli tervek elkészültek. A műszaki ellenőr beszerzésre került (Savaria Városfejlesztési Nonprofit Kft. személyében.) A kivitelezésre vonatkozó közbeszerzési eljárás indító adatlap elkészült, közbeszerzési tanácsadó részére megküldésre került, a közbeszerzési bizottság jóváhagyta az eljárás megindítását.

-          **TOP-6.7.1-15-SH1-2016-00001 Szociális város rehabilitáció II. ütem** című projekt keretében a Szalézi tér felújításával és átalakításával, valamint a Tóth István park felújításával kapcsolatos tervek elkészültek. A Szigligeti u. felújítás és a Brenner J. Általános iskola előtti buszöböl kialakítás engedélyes tervei leszállításra kerültek, az engedélyek kiadásra kerültek és jogerőre emelkedtek. A bérlakások felújítására és a Szombathely Nárai u. 1. sz. épület felújítására a tervek elkészültek. A projekthez tartozó összes elem építési műszaki ellenőrzésére az ajánlatok beérkeztek, a nyertes Savaria Városfejlesztési Nonprofit Kft-vel a szerződéskötés 2017. szeptember 22. napján megtörtént. A kivitelező kiválasztására a közbeszerzési eljárás előkészítése folyamatban van.

-          **TOP-6.1.3-15-SH1-2016-00001 „Helyi gazdaságfejlesztés” című pályázat keretén belül megvalósítandó „Szombathelyi Vásárcsarnok felújítása”** című projekt során a kiviteli tervek határideje: 2017. december 20., a kiviteli tervek készítése folyamatban van. A támogatás bruttó összege 1.601.000.000,- Ft, ebből 760.475.000,- Ft előleg lehívásra került. A Vas Megyei Kormányhivatal 2017. augusztus 22. napján VA-06/HF02/1537-11/2017. számon telepítési engedélyt adott részünkre. A tervező 2017. szeptember 11. napján kérelmet nyújtott be a Szombathely, Hunyadi út vásárcsarnok felújításához kapcsolódó út, parkolók építési engedélyezése iránt az illetékes útügyi hatósághoz. Az engedélyezési eljárás folyamatban van a hatóságnál, a kiadott hiánypótlási felhívásban foglaltakat 2017. szeptember 21. napján teljesítettük. A terveket a tervező bemutatta az Országos Tervtanácsnak, mely 2017. szeptember 29. napján kelt véleményében a tervdokumentációt engedélyezésre ajánlja.

-          **„Fedett uszoda létesítmény további fejlesztésére és bővítésére** **irányuló tervek és beruházás támogatása”** elnevezésű állami beruházás előkészítését szolgáló projektből a fedett uszoda felújítás befejezésére és családi élményvilág kialakítására vonatkozóan az építési engedély 2017. augusztus 18. napján jogerőre emelkedett. A tendertervet (ajánlati tervet), valamint a munkanemekre bontott tervezői költségvetést a tervező 2017. szeptember 1. napján, határidőben átadta. A kiviteli tervek, a kivitelező beszerzése folyamatban van. A tender tervek ismeretében a közmű rekonstrukció és megújuló energia rendszer kialakításához szükséges építési műszaki ellenőr és kivitelező beszerzésére vonatkozó eljárás előkészítése folyamatban van.

-          **TOP-6.1.4-16 „Képtár turisztikai fejlesztése”** című pályázaton belül a tervezővel egyeztetés van folyamatban a megvalósuló műszaki tartalom tekintetében. A Magyar Államkincstár a benyújtott támogatási kérelmet támogatta, melyről a támogatási döntést megküldte. A projekt 1.200.000.000,- Ft támogatást kapott.

-          **TOP-6.1.4-16 „Víztorony turisztikai fejlesztése”** A Magyar Államkincstár a benyújtott támogatási kérelmet támogatta, melyről a támogatási döntést megküldte. A projekt 500.000.000,- Ft támogatást kapott. A tervező beszerzése folyamatban van.

-          **TOP-6.1.4-16 „Romkert turisztikai fejlesztése”** A Magyar Államkincstár a benyújtott támogatási kérelmet támogatta, melyről a támogatási döntést megküldte. A projekt 1.420.000.000,- Ft támogatást kapott.

-          **Szent Márton projekt I. ütem:**

* **Romkert passzázs** műszaki átadás-átvételi eljárás 2017. augusztus 25. napján lezárult. A pénzügyi kifizetés folyamatban van. A használatbavételi engedély kiadásra került, jelenleg a jogerős értesítést várjuk.
* **Berzsenyi tér és környéke felújítás** kivitelezési munkái folyamatban vannak.
* **Szent Márton templom előtti tér** felújításra a kivitelezési szerződés megkötésre került, a kivitelezési munkák folyamatban vannak.
* **Smidt Múzeum bővítés megvalósítására** a kivitelezés folyamatos, időközben a kivitelezővel a területen elhelyezett villamos felújítására is szerződést kötöttünk. A kivitelezés befejezési határideje 2017. november 30.

-          **Szent Márton projekt II. ütem:**

* **Ady tér és környezetének fejlesztése:** Támogatói okirat alapján a tervezés fedezete rendelkezésre áll. A fejlesztéssel kapcsolatos tervezési feladatokra a versenyszabályzat szerinti beszerzés folyamatban van.
* **Járdányi Paulovics István Romkert fejlesztése:** Támogatói okirat alapján a tervezés fedezete rendelkezésre áll. Az önkormányzat szerződést kötött a Savaria Múzeummal a császári mozaik kiemelésére és restaurálására vonatkozóan. A fejlesztéssel kapcsolatos tervezési feladatokra a közbeszerzési eljárás elindítása folyamatban van.
* **Szent Márton utca rehabilitációja:** Támogatói okirat alapján a tervezés fedezete rendelkezésre áll. Tanulmánytervvel rendelkezünk. Közgyűlési határozat alapján elkezdődhet a tervek beszerzése, melyhez szükséges közműegyeztetések megtörténtek. Tervezés tekintetében az indikatív árajánlat kérésének kiküldése a közműegyeztetések befejezése után megtörtént. A terület felújításának engedélyes és kiviteli tervkészítését megelőző egyeztetésen elhangzottak alapján nyilatkozattételt nyújtottak be az érintett közműszolgáltatók. A fejlesztéssel kapcsolatos tervezési feladatokra a versenyszabályzat szerinti beszerzés folyamatban van.

**Egyéb:**

-          **Jedlik Ányos Terv keretében (5db)** **„A” típusú elektromos töltőállomás** telepítésére 2016. december 21. napján pályázatot nyújtottunk be. A támogatási szerződés 2017. július 25-én aláírásra került. A megvalósításra egy év áll rendelkezésre.

-          **Jedlik Ányos Terv keretében** az e-Mobi Nonprofit Kft. további 1 db elektromos autótöltő állomás kialakítását kezdeményezte, melynek lebonyolítását és üzemeltetését is az e-Mobi NKft. végzi. A töltőállomás tervezett helyszíne a jelenleg kivitelezés alatt álló Szombathely, Hollán Ernő utcai parkoló lemez, 6001/1 hrsz.

-          **Szombathelyi Jáki úti temető I. világháborús hadisírjainak és emlékműveinek felújítása** megkezdődött, melyet a PALMETTA-MŰVEK Bt. végez. A hadisírok tisztítása, sérült sírkövek javítása, feliratok mélyítése, átfestése, valamint a márvány kereszt beszerezése folyamatban van.

-          **Laky Demeter utca és a Móricz Zs. utca** felújítási munkái befejeződtek, a műszaki átadás megtörtént.

-          **A „Szombathely város kerékpárút-hálózatának fejlesztése Gyöngyösszőlős és Gyöngyöshermán városrészeken című projekt II. ütem**ének megvalósítása: kerékpárút kivitelezése a Körmendi u. – Szent Gellért u. - Diófa u. – Újvilág u. – Pásztor u. területen” elkészült kerékpárutak garanciális bejárása, azaz a 2 éves utó-felülvizsgálati helyszíni bejárása 2017. szeptember 22. napján megtörtént. A rögzített hibák javítását a kivitelező Szekndó Kft-nek 2018. március 31-ig kell elvégeznie. A Körmendi úti kerékpárút ívkorrekciója megtörtént, a kivitelezési munkák befejeződtek, a forgalomba helyezési engedélyt az illetékes útügyi hatóság megadta.

-          **Szombathely-Balogunyom településeket összekötő kerékpárút,** engedélyes tervei elkészültek, engedélyezés folyamatban van.

**Vagyongazdálkodási Iroda:** a 2017. szeptember 14. napján tartott Közgyűlés óta az Iroda munkája a közgyűlési és bizottsági határozatok végrehajtására, helyiségek bérbeadására, a cégek fél éves beszámolóinak feldolgozására, valamint azok Gazdasági és Városstratégiai Bizottság elé terjesztésére irányult.

A **Főépítészi Iroda** az előző Közgyűlés óta eltelt időszakban a településképi véleményeivel közreműködött az építési hatóságok eljárásaiban, illetve településképi bejelentési eljárásokat folytatott le. Az Építészeti-Műszaki Tervtanács egy alkalommal ült össze. Elkészült a Településképi Arculati Kézikönyv, amelynek véleményeztetése folyamatban van. A TAK alapján megkezdtük a Településképi Rendelet kidolgozását. A város településrendezési eszközeinek generális felülvizsgálata tart, a beérkezett kérelmeket, tervezett változtatásokat előre összeállított ütemterv alapján tekintjük át.

A **Közbeszerzési Iroda** az előző Közgyűlés óta eltelt időszakban folyamatosan közreműködik a TOP pályázatok támogatási szerződésének közbeszerzési tervének összeállításában, a határidők ütemezésében. A Városüzemeltetési Osztály versenyszabályzat alapján történő beszerzéseinek ajánlati felhívásai, szerződései szerkesztését végzi. Heti rendszerességgel előkészíti a Közbeszerzési Bíráló Bizottság előterjesztéseit.

A folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1.  | TOP Százszorszép Bölcsőde és Óvoda fejlesztése Szombathelyen | Szerződéskötés 2017.09.11. napján megtörtént |
| 2. | TOP SZMJV kerékpárosbarát fejlesztése engedélyes és kiviteli terveinek elkészítése | Szerződéskötés 2017.09.26. napján megtörtént |
| 3. | TOP AGORA központ energetikai korszerűsítése | Szerződéskötés 2017.09.14. napján megtörtént |
| 4. | TOP Neumann János Általános Iskola felújítása | Szerződéskötés 2017.09.14. napján megtörtént |
| 5. | TOP Óvodák energetikai korszerűsítése | Szerződéskötés 2017.09.14. napján megtörtént |
| 6. | TOP Egészségügyi intézmények energetikai korszerűsítése | Szerződéskötés 2017.09.14. napján megtörtént |
| 7. | TOP Új egészségügyi alapellátó központ kialakítás építési munkái | Ajánlattételi határidő: 2017.10.16. |
| 8. | Szent Márton városkártya és portálrendszer kialakítása  | Ajánlatok hiánypótlása folyamatban |
| 9.  | TOP Weöres Sándor és Pipitér óvodák felújítása | Ajánlatok bírálata folyamatban |
| 10. | TOP Szociális alapszolgáltatások fejlesztése  | Ajánlattételi felhívás és közbeszerzési dokumentumok KBB általi elfogadása 2017. 10.06. |
| 11. | TOP Óvodák fejlesztése  | Ajánlattételi felhívás és közbeszerzési dokumentumok KBB általi elfogadása 2017. 10.06. |
| 12. | TOP Szombathely bel- és csapadékvíz védelmi rendszerének  | Ajánlattételi felhívás és közbeszerzési dokumentumok KBB általi elfogadása 2017. 10.06. |

Az **Építési Iroda** vezetője az alábbi tájékoztatást adta az iroda munkájáról:

2017.szeptember 15-től 2017. október 10-ig az Irodára hatósági ügyekben beérkezett kérelmek száma:

* Építési engedély iránti kérelem: 12 db
* Használatbavételi engedély iránti kérelem: 16 db
* Hiteles iratmásolatok iránti kérelem: 7 db
* Hatósági bizonyítvány kérelem: 15 db
* Más hatóság általi megkeresés: 43 db

Az ügyintézők a kérelmek elbírálása mellett a jogszabályokban előírt, illetve más hatóságok általi megkeresésre helyszíni szemléken vesznek részt.

A hatósági ügyekben a jogszabályban előírt ügyintézési határidőt az iroda betartotta.

Jogszabály változás ezen időszak alatt nem volt.

A **Belső Ellenőrzési Iroda** tevékenységének keretét adó 2017. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2016. decemberi ülésén fogadta el. A beszámolási időszakban (2017. szeptember 15. – 2017. október 10.) a jóváhagyott tervnek megfelelően bonyolította le az iroda az ellenőrzéseket.

2017. év júliusában új vizsgálatokat indított el az iroda az alábbi témákban:

* Szent Márton program – Savaria Múzeum homlokzatának felújítása, Smidt Múzeum felújítása, bővítése, Berzsenyi tér és környezete felújítása – céljából meghirdetett közbeszerzési eljárások lefolytatása szabályosságának megítélése;
* a szombathelyi nemzetiségi önkormányzatoknál az önkormányzatok gazdálkodási kereteinek kialakítása, gazdálkodása és feladatellátása jogszabályoknak való megfelelősége, a tervezés, operatív gazdálkodás, beszámolás szabályszerűségének vizsgálata és
* Szombathely, Megyei Jogú Város Önkormányzatának 2017. évi költségvetéséről szóló rendelete valamint a 2016. évi zárszámadási rendelete összeállításának, jóváhagyásának vizsgálata.

A nemzetiségi önkormányzatok 2016. évi gazdálkodásának vizsgálata 2017 szeptemberében lezárult, az ellenőrzés megállapításaira, javaslataira vonatkozó intézkedési tervek elkészültek. A másik két vizsgálat befejeződése miatti 2 főre történő létszámcsökkenése miatt 2017. október közepére várható.

Kérem a Tisztelt Közgyűlést tájékoztatóm elfogadására.

**Szombathely, 2017. október „ ”**

 **/: Dr. Károlyi Ákos :/**

**HATÁROZATI JAVASLAT**

**.…/ 2017. (XI. 26.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal